Foto’s: Die dinosourusse is hier! | Maroela Media
Die DinosAlive-uitstalling is soos ŉ tydmasjien wat ŉ mens miljoene jare terugvoer in die verlede tot waar 25 oergediertes gesien kan word. Foto’s: Phillip Bruwer.
Hierdie kompetisie is gesluit: Op soek na iets in Pretoria om die jongspan mee besig te hou met al die langnaweke op hande? Neem hulle na die Tshwane Events Centre (ou Pretoria-skouterrein) vir ’n reis terug na die oertyd waar “lewende” dinosourusse majestueus in hul volle glorie pronk.
Die DinosAlive-uitstalling is soos ŉ tydmasjien wat ŉ mens miljoene jare terugvoer in die verlede tot waar 25 oergediertes – van die gevaarlike vleisvreter, die tirannosourus Rex, tot die rustige plantvreter, die trikeratops – gesien kan word.
Hierdie realistiese dinosourusse laat oud en jonk geskiedenis herleef te danke aan hul lewensgetroue bewegings, teksture en geluide.
Buiten die uitstalling kan jong argeoloë in ŉ groot sandpunt rondgrawe vir fossiele en ook ware fossiele beskou, waarna daar heerlik in die Dino Fliekkamer ontspan kan word.
Die dinosourusse kuier tot 17 Mei in Pretoria en kan daagliks besoek word. Deure maak om 09:00 oop en sluit om 19:00; die laaste moontlike toegang is om 17:00. Skooltoergroepe is ook welkom. Klik hier om kaartjies te bespreek.
Die dinosourusse migreer daarna na Bloemfontein waar hulle van Junie tot Julie in Bloemfontein by die skouterrein te sien sal wees.
Maroela Media het vier kaartjies om weg te gee vir ŉ gesin wat in die omgewing is om die uitstalling by te woon. Vier kinders kan ook elkeen hul eie DinosAlive-geskenkpakkie wen. Al wat jy moet doen om vir die kompetisie in te skryf, is om jou naam en telefoonnommer te stuur na [email protected] en die volgende maklike vraag te beantwoord: Waar word die DinosAlive-uitstalling aangebied? Wenners sal per e-pos ingelig word en die kompetisie sluit Vrydag 24 April om 12:00.
Deel van: Goeie nuus, Kompetisies, Ouerskap
Oooooooo!!!!! Ek is bekommerd!!!!!!
Weet die EFF dat hierdie nie STANDBEELDE is??